་སྔ་འགྱུར་བཀའ་མ་ཐེག་རིམ་དགུའི་ཕྲིན་ཆོག་གཞུང་ཕྱི་མོ་
རྣམས་དང་བཅས་པའི་དཀར་ཆག་བསྟན་པ་རྒྱ་མཚོའི་
གྲུ་གཟིངས་བཀྲ་ཤིས་དཔལ་བརྒྱའི་འབྱུང་གནས་
ཞེས་བྱ་བ་བཞུགས་སོ། །
གདོད་ནས་རྣམ་དག་ཆོས་དབྱིངས་ཀློང་ཆེན་སྲིད་ཞིའི་དགེ་ལེགས་ཀུན་གྱི་དཔལ། །
འོད༵་གསལ་ལྷུན་གྲུབ་ནམ་མཁའི་རང་བཞིན་མི་འགྱུར་རྣམ་ཀུན་རྟག་པའི་གཤིས།
དང་ཡེ་ཤེས་འདུ་འབྲལ་མི་མངའ་གདོད་མའི་རྒྱལ་བ་ཀུན་ཏུ་བཟང༌། །ངུར་སྨྲིག་འཆང་
།སྐུ་
བའི་རྣམ་པར་རོལ་པ་རྡོ་རྗེ་འཛིན་དེར་མགོས་ཕྱག་འཚལ། །སྤྲོས་བྲལ་ཆོས་དབྱིངས་ཡེ་
ཤེས་རང་བཞིན་འོག་མིན་ཆེན་པོར་ངེས་པ་ལྔ་ལྡན་ལོངས་སྤྱོད་རྫོགས། །མ་འགགས་རོལ་
པ་ཞིང་ཁམས་རྒྱ་མཚོར་དུས་གསུམ་གཤེགས་པ་རྒྱལ་བའི་སྤྲིན་ཆེན་རྣམ་བཀོད་བཞིན། །
མི་མཇེད་འདི་ན་མཚན་དཔེའི་གསེར་རི་ཉིན་བྱེད་འབུམ་གྱི་འོད་ཟེར་དྲྭ་བས་མཛེས་འབར་
བ༑ ༑སྟོན་མཆོག་མཉམ་མེད་ཤཱཀྱའི་རྒྱལ་པོར་རབ་ཏུ་འདུད་དོ་རྣམ་ཀུན་ཤིས་པའི་སྣང་
བ་སྩོལ། །བྱ་བ་ལམ་གྱི་བདེན་པས་བསྡུས་པ་འདུལ་བ་མདོ་སྡེ་ཆོས་མངོན་རིག་འཛིན་སྡེ་
སྣོད་བཅས། །འབྲས་བུ་འགོག་བདེན་རབ་དགའ་ནས་བཟུང་ས་མཆོག་ཡེ་ཤེས་བླ་མའི་
བར། །བྱང་ཆུབ་ཕྱོགས་ཆོས་རིག་འཛིན་བཞི་དང་རྣལ་འབྱོར་ཆེ་ལྔ་འོད་གསལ་སྣང་བ་
རྣམ་བཞི་བཅས། །སྡུག་བསྔལ་ཀུན་འབྱུང་ཚ་གདུང་བསིལ་མཛད་དམ་ཆོས་བདུད་རྩིའི་
ཟླ་བར་བསྙེན། ༣ །བྱང་ཆུབ་སྤྱོད་པ་རྒྱ་མཚོའི་གྲུར་ཞུགས་གསང་བ་བསམ་མི་ཁྱབ་པའི་
མཛོད། །རྒྱལ་བའི་མྱུ་གུ་ཉན་ཐོས་རང་རྒྱལ་ཐེག་གསུམ་འཕགས་པའི་ཚོགས་ཆེན་དང༌།
179

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཨེ༽
ལུང་དང་རྟོགས་པའི་སྤྱན་སྟོང་རབ་བཀྲ་ལེགས་བཤད་རྒྱལ་རྔ་འཁོར་མོར་བརྡུང༌། །བཤད་
དང་སྒྲུབ་པས་རྒྱལ་བསྟན་སྐྱོང་མཁས་ཐུབ་པའི་སྲས་རྣམས་སྤྱི་བོས་མཆོད། ༤ །ངེས་དོན་
ཐེག་མཆོག་སྣང་བ་སྟོན་མཁས་གསང་འཛིན་དབང་པོ་རིགས་ཅན་ལྔ་དང་རྒྱལ་པོ་ཛཿ།
དགའ་རབ་རྡོ་རྗེ་འཇམ་དཔལ་བཤེས་གཉེན་དཔལ་གྱི་སེངྒེ་ཛྙཱ་ན་སུ་ཏྲ་བི་མ་ལ། །ཁྱད་པར་
རྒྱལ་ཀུན་སྤྱི་གཟུགས་མཚོ་སྐྱེས་རྡོ་རྗེའི་ཞབས་སེན་ཟླ་བ་སྙིང་གི་འོ་མཚོར་བསྙེན། ༥ །
ཐུགས་བསྐྱེད་སྨོན་ལམ་གསེར་གྱི་ཤིང་རྟས་འཕགས་ཡུལ་ཆོས་ཀྱི་གསང་མཛོད་ནས། །
དྲི་མེད་ཐུབ་བསྟན་ནོར་བུའི་གཏེར་ཆེན་བསིལ་ལྡན་ལྗོངས་སུ་ལེགས་དྲངས་ནས། །བཤད་
སྒྲུབ་དཔལ་གྱིས་རྒུད་པ་ཀུན་བསལ་ཕན་བདེ་འབྱོར་པའི་མཆོག་སྦྱིན་མཁན། །རྒྱ་བོད་
འཕགས་ཆེན་ལོ་པཎ་ཚོགས་དང་ཆོས་རྒྱལ་མེས་དབོན་བཀའ་དྲིན་དྲན། ༦ །གངས་རིའི་
ལྗོངས་ འདིར་ཐུབ་བསྟན་གསལ་བྱེད་ཉི་མའི་དཔལ་འཛིན་སད་མི་བདུན་དང་དམར་
གཡོར་གཙང༌། །ཀ་ཅོག་ཞང་སོགས་འཇིག་རྟེན་མིག་དང་གནུབས་སོ་ཟུར་སོགས་གྲུབ་
པའི་རིག་འཛིན་རྒྱ་མཚོ་དང༌། །མདོ་དང་སྔགས་ཀྱི་བསྟན་པའི་རྒྱལ་མཚན་སྲིད་རྩེར་སྒྲེང་
ཞིང་འགྲོ་མང་ཕན་བདེ་ལ། །འགོད་མཛད་རིས་མེད་དམ་པའི་བཤེས་གཉེན་གང་ཡིན་
ཀུན་ལ་ཟོལ་སྦྱོར་སྤྲང་བའི་གུས་ཕྱག་བརྩེགས། ༧ །ཐུབ་མཆོག་ལེགས་གསུང་འཛམ་བུའི་
ཚལ་ན་སྙིང་པོ་གོ་བི་དཱ་རའི་ལྗོན། །བསྟན་པ་ཡོངས་རྫོགས་སྔ་འགྱུར་ཐེག་དགུ་དྲི་མེད་
རྒྱལ་བའི་བཀའ་གཞུང་གི། །ཡིག་ཚོགས་མི་ཟད་ཆོས་སྦྱིན་པར་གྱི་བདུད་རྩིའི་ཆར་རྒྱུན་
འཇོ་བའི་དཔྱིད། །སྐལ་བཟང་རིས་མེད་འགྲོ་བའི་དགའ་སྟོན་དཀར་ཆག་ཡིད་བཞིན་
མཛོད་སྒོ་ཕྱེ། ༨ །འདིར་རྒྱལ་བ་ཉི་མའི་གཉེན་གྱི་བསྟན་པ་གངས་རིའི་ལྗོངས་འདིར་སྔ་
འགྱུར་བཀའ་མ་ཐེག་རིམ་དགུའི་ཕྲིན་ཆོག་གཞུང་ཕྱི་མོ་རྣམས་བཅས་ཕྱོགས་ཅིག་ཏུ་བཀོད་
པའི་དཀར་ཆག་འགོད་པ་ལ། བསྟན་པ་རིན་པོ་ཆེ་སྤྱིའི་བབས་ཚུལ་ལོ་རྒྱུས་སུ་བརྗོད་པ་
དང༌། བྱེ་བྲག་དེང་སོང་གི་རྙིང་མའི་གདན་ས་རྣམས་ཀྱི་བྱུང་ཚུལ། སོ་བྱང་སྔགས་ཀྱི་བླ་
180

སྔ་འགྱུར་བཀའ་མའི་ཕྲིན་ཆོག་གཞུང་ཕྱི་མོ་རྣམས་དང་བཅས་པའི་དཀར་ཆག་བསྟན་པ་རྒྱ་མཚོའི་གྲུ་གཟིངས།
མ་བརྒྱུད་པའི་མཚན་ཐོ། ཇི་ལྟར་སྤར་དུ་སྒྲུབ་ཚུལ་བཞུགས་བྱང་དཀར་ཆག་དངོས་འགོད་པ་
དང་། དེ་ལྟར་བསྒྲུབ་པའི་དགོས་ཆེད་ཕན་ཡོན་བསྟན་པ་བསྔོ་སྨོན་ཤིས་བརྗོད་དང་བཅས་
པའོ། །
དང་ པོ་ ལའང་ སྟོན་ པ་ མཆོག་ གི་ སྤྲུལ་ པའི་ སྐུས་ བྱང་ ཆུབ་ བརྙེས་ནས་ ཆོས་ ཀྱི་
འཁོར་ལོ་བསྐོར་ཞིང་བཀའི་བསྡུ་བ་མཛད་ཚུལ། དེ་ནས་རྒྱུ་དང་འབྲས་བུའི་ཐེག་པ་སོ་
སོར་འཕགས་པའི་ཡུལ་དུ་ཇི་ལྟར་བསྐྱངས་ཚུལ། ཕྱིས་གངས་ཅན་གྱི་ལྗོངས་འདིར་མདོ་
སྔགས་ཀྱི་ བསྟན་པ་དར་ཚུལ་སྐབས་བབས་ཀྱི་བརྒྱུད་པའི་ལོ་རྒྱུས་དང་བཅས་པ་སྟེ་
གསུམ་ལས། དང་པོ་ལའང་གཉིས་ཏེ། ཐེག་པ་ཐུན་མོང་གི་འདོད་པ་བརྗོད་པ་དང༌།
ཐུན་མོང་མ་ཡིན་པ་ཐེག་མཆོག་རྡོ་རྗེ་རྩེ་མོའི་ལུགས་བཞག་པའོ། །དང་པོ་ལའང༌། ཐེག་
པ་ཆེ་ཆུང་གི་ཕྱོགས་གཉིས་ལས། ཉན་ཐོས་སྤྱིའི་ལུགས་ལྟར་ན། བདག་ཅག་གི་སྟོན་པ་
འདིས་བསྐལ་པ་གྲངས་མེད་གསུམ་གྱི་སྔོན་རོལ་དུ་སངས་རྒྱས་ཤཱཀྱ་ཐུབ་པ་ཆེན་པོའི་
དྲུང་དུ་བྱང་ཆུབ་མཆོག་ཏུ་ཐུགས་བསྐྱེད་པ་ནས་བརྩམས་ཏེ་བྱང་ཆུབ་སྙིང་པོའི་ཤིང་དྲུང་
དུ་བཞུགས་པའི་བར་ལ་སོ་སོའི་སྐྱེ་བོ་དབང་རྣོན་ཚོགས་ཀྱི་ལམ་པ་ཞིག་ཡིན་པ་ལས།
དེ་ནས་གདན་ཐོག་གཅིག་ཏུ་ལམ་ལྔ་རྫོགས་པར་མཛད་ནས་མངོན་པར་སངས་རྒྱས་པར་
འདོད་དེ། མཛོད་ལས། སྟོན་དང་བསེ་རུ་བྱང་ཆུབ་པ། བསམ་གཏན་མཐའ་རྟེན་གཅིག་
ལ་ཀུན། ཞེས་པ་ལྟར་རོ། །ཐེག་པ་ཆེན་པོ་ལའང་འགའ་ཞིག་གིས་ནི། ཐོག་མར་སེམས་
བསྐྱེད་ནས་གྲངས་མེད་དང་པོར་ཚོགས་སྦྱོར་གྱི་ལམ་གཉིས་དང༌། གཉིས་པས་མ་དག་
ས་བདུན། གསུམ་པར་དག་པ་ས་གསུམ་རྣམས་རྫོགས་པར་མཛད་ནས་འོག་མིན་རྣམ་
མཛེས་ཆེན་པོར་མངོན་པར་སངས་རྒྱས་ནས། སླར་ཡང་འདོད་པའི་ཁམས་འདིར་འཚང་
རྒྱ་བའི་ཚུལ་བསྟན་པར་བཞེད་དེ། རྒྱན་སྟུག་པོ་བཀོད་པ་ལས། ཡང་དག་སངས་རྒྱས་
འོག་མིན་དུ། སངས་རྒྱས་མ་གྱུར་འདོད་ཁམས་སུ། སངས་རྒྱས་མཛད་པ་མི་མཛད་དེ།
181

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཨེ༽
ཞེས་དང༌། ཆོས་དང་ལོངས་སྤྱོད་མངོན་པར་སངས་རྒྱས་པའི་མདོ་ལས། རིན་ཆེན་སྣ་
ཚོགས་མཛེས་པ་ཡི། འོག་མིན་གནས་ནི་ཉམས་དགའ་བ། གཙང་མའི་གནས་ཀྱི་སྟེང་
བཞུགས་ཏེ། ཡང་དག་སངས་རྒྱས་དེར་སངས་རྒྱས། སྤྲུལ་པ་པོ་གཅིག་འདིར་འཚང་རྒྱ།
ཞེས་སོ། །ཡང་ཐེག་ཆེན་པ་ཁ་ཅིག་གིས་བཞེད་པ་ལྟར་ན། སྟོན་པ་འདི་ཉིད་བསྐལ་པ་
བསམ་གྱིས་མི་ཁྱབ་པའི་གོང་ནས་མངོན་པར་རྫོགས་པར་སངས་རྒྱས་ནས། སླར་མི་མཇེད་
འཇིག་རྟེན་གྱི་ཁམས་གླིང་བཞི་བྱེ་བ་ཕྲག་བརྒྱ་འདི་ཉིད་ཀྱིས་མཚོན་པའི་ཕྱོགས་བཅུའི་
ཞིང་ཁམས་རྒྱ་མཚོ་བསམ་གྱིས་མི་ཁྱབ་པར། སེམས་ཅན་གྱི་ཁམས་རྒྱ་མཚོ་སྨིན་པར་
བགྱི་བའི་ཕྱིར་ལ་ལར་བྱང་ཆུབ་ཏུ་ཐུགས་བསྐྱེད་པ་དང༌། ལ་ལར་ལམ་སྦྱངས་པ་དང༌།
ལ་ལར་ས་ནས་སར་འཕར་བ་དང༌། ལ་ལར་མངོན་པར་བྱང་ཆུབ་པ་དང༌། ལ་ལར་ཆོས་
ཀྱི་འཁོར་ལོ་བསྐོར་བ་སོགས་སངས་རྒྱས་ཀྱི་རྣམ་པར་རོལ་པ་ཚད་མེད་པའི་བཀོད་པ་རྒྱ་
མཚོ་སྔོན་དང་ཕྱི་མའི་མཐའ་མི་མངོན་པར་སྟོན་པར་བཞེད་དེ། ཡབ་སྲས་མཇལ་བའི་
མདོ་ལས། དཔའ་བོ་ཆེན་པོ་ཐབས་མཁས་ཏེ། སེམས་ཅན་ཡོངས་སུ་སྨིན་མཛད་ཕྱིར།
བྱེ་བ་ཕྲག་བརྒྱར་རྒྱལ་བ་ཉིད། །སངས་རྒྱས་ཉིད་དུ་བསྟན་གྱུར་ཀྱང༌། །ད་དུང་ཡང་ནི་
འདྲེན་པ་ཁྱོད། །སངས་རྒྱས་མང་པོ་སྟོན་པར་མཛད། །ཞེས་དང༌། མདོ་སྡེ་པདྨ་དཀར་པོ་
ལས། །བསྐལ་པ་བྱེ་སྟོང་བསམ་གྱིས་མི་ཁྱབ་པ། །དེ་ཡི་ཚད་ནི་ནམ་ཡང་མེད་པ་ནས། །
བྱང་ཆུབ་མཆོག་རབ་འདི་ནི་ངས་མཐོང་སྟེ། །ང་ནི་རྟག་ཏུ་ཆོས་ཀྱང་རབ་འཆད་དོ། །ཞེས་
སོ༑ ༑
དེ་རྣམས་ཀྱང་གདུལ་བྱའི་བློ་སྟོབས་ཆེ་ཆུང་གི་དབང་ལས་འདོད་ཚུལ་ཐ་དད་དུ་
བྱུང་བར་སྣང་ཡང་། དོན་ལ་སངས་རྒྱས་ཀྱི་སྤྱོད་ཡུལ་ནི་བསམ་གྱི་མི་ཁྱབ་པའི་ཕྱིར་མཐའ་
གཅིག་ཏུ་ཚད་བཟུང་བར་སླ་བ་མ་ཡིན་ཏེ། ཕལ་པོ་ཆེ་ལས། བྱང་ཆུབ་རྒྱ་མཚོ་རབ་བརྙེས་
གྱུར་ནས་ཀྱང༌། །སེམས་ཅན་རྒྱ་མཚོ་རབ་ཏུ་སྨིན་བྱའི་ཕྱིར། །བྱང་ཆུབ་སེམས་བསྐྱེད་རྒྱ་
182

སྔ་འགྱུར་བཀའ་མའི་ཕྲིན་ཆོག་གཞུང་ཕྱི་མོ་རྣམས་དང་བཅས་པའི་དཀར་ཆག་བསྟན་པ་རྒྱ་མཚོའི་གྲུ་གཟིངས།
མཚོ་སྟོན་མཛད་ཅིང༌། །མི་འགྲིབ་སྤྱོད་པ་རྒྱ་མཚོ་དུས་ཀུན་སྟོན། །བདེ་གཤེགས་རྣམས་
ཀྱི་རྣམ་འཕྲུལ་དེ་འདྲའོ། །ཞེས་གསུངས་པ་ལྟར་རོ། །གཉིས་པ་ནི། དཔལ་གསང་བའི་
སྙིང་པོ་ལས། ཆོས་སྐུ་དཔག་མེད་བརྗོད་དུ་མེད། །ལོངས་སྐུ་ཟད་མེད་ཡིད་བཞིན་གཏེར། །
སྤྲུལ་པ་བྱེ་བ་བསམ་མི་ཁྱབ། །ཞེས་པ་ལྟར། གང་གི་ཚེ་སྟོན་པ་སྐུ་གསུམ་གྱི་མངའ་
བདག་འདི་ཉིད་སྲིད་ཞི་གང་དུའང་དབྱེར་མི་ཕྱེད་པའི་སྔ་རོལ་དུ། ཡེ་ཐོག་དང་པོའི་གཞི་
ལ་རིག་པའི་ཡེ་ཤེས་གཟུང་འཛིན་གྱི་སྦུབ་རྒྱ་ལས་གྲོལ་ཏེ་ཁྱད་ཆོས་དྲུག་གི་ཚུལ་གྱིས་
མངོན་པར་བྱང་ཆུབ་ནས། ནང་དབྱིངས་གཞོན་ནུ་བུམ་པ་སྐུའི་ཞིང་ཁམས་ཆེན་པོར་དབྱིངས་
དང་ཡེ་ཤེས་འདུ་འབྲལ་མེད་པའི་དགོངས་པ་འོད་གསལ་བའི་ངང་ལ་དུས་གསུམ་འཕོ་
འགྱུར་མེད་པར་བཞུགས་པ་ལ། དཔལ་ཆོས་སྐུའི་སྟོན་པ་ཀུན་ཏུ་བཟང་པོ་ཞེས་གྲགས་
ཏེ༑ རྟོགས་བསྡུས་ལས། རབ་ཏུ་དག་པ་ཀུན་གྱི་མཆོག །གདོད་ནས་གྲོལ་བ་དེ་བཞིན་
གཤེགས། །ཀུན་ཏུ་བཟང་པོ་ཀུན་གྱི་བདག །བྱང་ཆུབ་སེམས་ཉིད་ངེས་པའོ། །ཞེས་སོ། །
དེ་ལྟ་བུའི་དགོངས་པ་ཆོས་ཉིད་ཀྱི་ངང་ན། དུས་་གསུམ་གྱི་རྒྱལ་བ་ཐམས་ཅད་
གཅིག་དང་ཐ་དད་བྲལ་བའི་རང་བཞིན་དུ་དབྱེར་མི་ཕྱེད་ཅིང་ཡུལ་ཡུལ་ཅན་གྱི་དངོས་
པོར་མ་གྲུབ་པས། ཕན་ཚུན་གཟིགས་བྱ་གཟིགས་བྱེད་ལས་འདས་པའི་རང་བྱུང་གི་ཡེ་
ཤེས་ཀྱི་རོལ་པ་འབའ་ཞིག་ཏུ་སྣང་བ་སྟེ། གསང་སྙིང་ལས། གཅིག་དང་ཐ་དད་བྲལ་བ་
ཡི༑ ༑མཐའ་དང་དབུས་མེད་དེ་བཞིན་ཉིད། །སངས་རྒྱས་ཀྱིས་ཀྱང་མི་གཟིགས་ཏེ།
རང་བྱུང་ཡེ་ཤེས་གནས་མེད་སྣང༌། །ཞེས་སོ། །དེ་ལྟར་གཉིས་སུ་མེད་པའི་སྟོན་པ་ཀུན་
ཏུ་བཟང་པོ་དེ་ཉིད་ཀྱིས་འཁོར་ཡེ་ཤེས་རྒྱ་མཚོ་ལ། །དུས་བསམ་གྱིས་མི་ཁྱབ་པར་ཆོས་
འོད་གསལ་འདུས་མ་བྱས་པའི་དགོངས་པ་རང་སྣང་བར་མཛད་དོ། །དེ་ལྟར་ཡང༌། དེ་
ལས། ཡི་གེ་མེད་དང་རིག་པའི་གསུང༌། །ལྗགས་ཀྱི་རྩེ་མོར་མ་བྱུང་ཡང༌། །ཐུགས་རྗེ་
གསུང་གི་བྱིན་རླབས་ཀྱིས། །འགྲོ་དོན་སྣ་ཚོགས་སོ་སོར་གསལ། །ཞེས་སོ། །དེའི་ངང་
183

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཨེ༽
ལས་ནང་གསལ་ཐིམ་ལ་མ་རྨུགས་ཕྲ་བའི་ཡེ་ཤེས་མཆེད་པའི་ཆ་ལས་ལྷུན་གྲུབ་སྟུག་པོ་
བཀོད་པའི་ཞིང་ཁམས་ལོངས་སྤྱོད་ཆེན་པོའི་རྒྱན་དང་བཀོད་པ་ཚད་མེད་པར་རང་སྣང་
བ་ནི། སྔ་མ་ལས། ཕྱོགས་བཅུ་དུས་བཞི་མངོན་རྫོགས་པའི། །ཞིང་ཁམས་རྣམ་དག་
བསམ་ཡས་དང་། །རྒྱ་དང་བྲལ་བའི་གཞལ་ཡས་ཁང་། །འཁོར་ལོའི་རྒྱན་དང་རོལ་མོའི་
ཚོགས། །དཀྱིལ་འཁོར་མ་ལུས་བསམ་ཡས་ཀུན། །མཐོང་ནས་ཉེ་བར་མཉེས་པ་དང༌། །
རྒྱ་ཆེན་གསུང་ལ་དོན་བྱུང་བའང༌། །མཐུན་པའི་ཡེ་ཤེས་རང་སྣང་བའོ། །ཞེས་སོ། །དེར་
མངའ་དབང་རྫོགས་པའི་སྟོན་པ་ཀུན་ཏུ་བཟང་པོ་ཉིད་མཚན་དང་དཔེ་བྱད་ཡོངས་སུ་
རྫོགས་པ་རིགས་བདག་དྲུག་པའི་ཕྱག་རྒྱར་བཞེངས་ནས་ཉིད་ལས་མི་གཞན་པའི་འཁོར་
བཀའ་སྡོད་སྐྱེས་བུ། རྒྱལ་ཚབ་རིགས་ལྔ། རྒྱལ་སྲས་སེམས་དཔའ། འཇོམས་བྱེད་ཁྲོ་བོ་
དང་བཅས་པ་སྣང་བར་མཛད་པ་ཡང་། རྒྱལ་བའི་ཡེ་ཤེས་ཀྱི་རང་སྣང་ཁོ་ན་སྟེ། དེ་ཉིད་
ལས། ཟག་པ་མེད་པའི་བསོད་ནམས་ཀྱི། །ཡེ་ཤེས་སྒྱུ་མ་རང་སྣང་བ། །རོལ་མོའི་དཀྱིལ་
འཁོར་མཐའ་ཡས་མཆོག །གསང་བའི་ཐིག་ལེ་ཉིད་ཀྱི་དབྱིངས། །ཞེས་སོ། །དེ་ལྟ་བུའི་
གནས་དང་སྟོན་འཁོར་ཐམས་ཅད་སྐྱེ་འཇིག་མཚན་མའི་ཡུལ་ལས་རིང་དུ་སོང་བའི་དུས་
བཞི་མཉམ་པ་ཉིད་ཀྱི་འཁོར་ལོར་རྫོགས་པ་ན། ཆོས་ཟབ་གསང་རྡོ་རྗེའི་ཐེག་པ་ནང་པ་
བསྐྱེད་རྫོགས་གསུམ་གྱི་འཁོར་ལོ་སྒྲ་ཚིག་རང་མཚན་ལས་འདས་པའི་གསུང་་གིས་རྒྱུན་
མི་ཆད་པར་བགྲོ་བར་མཛད་དེ། དེ་ལས། ཨེ་མ་ཧོ་ངོ་མཚར་རྨད་ཀྱི་ཆོས། །རྫོགས་པའི་
སངས་རྒྱས་ཀུན་གྱི་གསུངས། །སྒྲ་དང་མིང་ཚིག་ཀུན་ལས་འདས། །སྣ་ཚོགས་སྒྲ་རྣམས་
གསལ་བར་འབྱུང༌། །ཞེས་དང༌། ཐེག་པ་མཐོ་དམན་བསམ་ཡས་ཀྱང༌། །དེ་བཞིན་ཉིད་
ལས་མ་གསུང་སྟེ། །གདུལ་བྱའི་ཐབས་སུ་སོ་སོར་ཐོས། །ཞེས་སོ། །
སྟོན་པ་ལོངས་སྤྱོད་རྫོགས་སྐུའི་ཞིང་ཁམས་ཆེན་པོ་འདི་ཉིད་ནི། དེ་བཞིན་གཤེགས་
པ་འབའ་ཞིག་གི་སྤྱོད་ཡུལ་ལས་ས་བཅུ་པའི་སེམས་དཔའ་རྣམས་ལའང་སྣང་བ་མ་ཡིན་
184

སྔ་འགྱུར་བཀའ་མའི་ཕྲིན་ཆོག་གཞུང་ཕྱི་མོ་རྣམས་དང་བཅས་པའི་དཀར་ཆག་བསྟན་པ་རྒྱ་མཚོའི་གྲུ་གཟིངས།
ཏེ༑ རྒྱུད་བླ་མ་ལས། སངས་རྒྱས་ཁམས་དང་སངས་རྒྱས་བྱང་ཆུབ་དང་། སངས་རྒྱས་
ཡོན་ཏན་སངས་རྒྱས་ཕྲིན་ལས་ཏེ། །དག་པའི་སེམས་ཅན་གྱིས་ཀྱང་བསམ་བྱ་མིན། །
འདི་ནི་འདྲེན་པ་རྣམས་ཀྱི་སྤྱོད་ཡུལ་ཡིན། །ཞེས་སོ། །དེ་ལྟར་སངས་རྒྱས་རང་སྣང་གི་
བསྡུས་པའི་ས་ན་གཉིས་སྣང་གི་རྟོག་པ་ཤིན་ཏུ་ཕྲ་བའང་དབྱིངས་སུ་ནུབ་པས་བྱེད་རྩོལ་
གྱི་སྤྲོས་པ་མི་མངའ་ཡང༌། སྔོན་གྱི་ཐུགས་རྗེ་ཆེན་པོའི་དབང་གིས་གདུལ་བྱའི་ཁམས་ལ་
གཟུགས་